section_heading: Tijek događaja
paragraph_text: Letački dio svečanosti su otvorila tri vojna helikoptera, a iza njih su letjeli helikopteri MUP-a. Poslije njih je letjelo šest zrakoplova u dvije formacije. Zatim su nebom prošli i kanaderi. Najveće oduševljenje su izazvali akrobatska skupina "Krila Oluje". Istodobno su se sa zgrade Nacionalne i sveučilišne knjižnice spustili užetom specijalci. Oko 19 sati na ulice su izašla prva mehanizirana, oklopna i motorna vozila. Ulicom su prošla vozila policije, granične policije, vodeni top, pirotehničari te postroj vatrogasaca. Videozidom je prikazan pozdrav s brodova HRM-a iz Bračkog kanala. Na kraju su Vukovarskom prošli haubice i tenkovi. Ukupno je na mimohodu sudjelovalo 321 vozilo. Nakon ponovnog nadlijetanja 6 zrakoplova MiG-21, program je završio pjesmom "Moja domovina".